മൈസൂര് കൂട്ട ബലാത്സംഗക്കേസില് നാലുപേര് കസ്റ്റഡിയില് പ്രതികളെ പൊലിസ് വെടിവച്ച് കൊല്ലണമെന്ന് എച്ച്.ഡി കുമാരസ്വാമി മൈസൂര്: മൈസൂരില് പെണ്കുട്ടിയെ കൂട്ടബലാത്സംഗം ചെയ്ത കേസില് പ്രതികളെന്നു സംശയിക്കുന്ന നാലുപേരെ പൊലിസ് കസ്റ്റഡിയിലെടുത്തു. തമിഴ്നാട്ടില് നിന്നാണ് ഇവരെ പിടികൂടിയത്. സംശയ നിഴലില് മൂന്ന് മലയാളി വിദ്യാര്ഥികളുമുണ്ടെന്ന് ഇന്നലെ വാര്ത്തകളുണ്ടായിരുന്നു. ഒരാള് തമിഴ്നാടി സ്വദേശിയുമാണെന്നായിരുന്നു വാര്ത്ത. മൂന്നു മലയാളി വിദ്യാര്ഥികളെതേടി പൊലിസ് കേരളത്തിലുമെത്തിയിരുന്നു. ഇവര് പെണ്കുട്ടി പഠിക്കുന്ന കോളേജിലെ വിദ്യാര്ഥികളാണ്. അതേ സമയം മൈസൂരു കൂട്ടബലാത്സംഗ കേസ് പ്രതികളെ ഹൈദരാബാദ് മാതൃകയില് പൊലിസ് വെടിവച്ച് കൊല്ലണമെന്ന വിവാദ പ്രസ്താവനയുമായി എച്ച്.ഡി കുമാരസ്വാമി രംഗത്തെത്തി. ജയിലില് കിടന്ന ശേഷം ജാമ്യത്തിലിറങ്ങാന് പ്രതികളെ അനുവദിക്കരുത്. ഹൈദരാബാദ് പൊലീസിന്റെ നടപടി കര്ണാടകയും മാതൃകയാക്കണമെന്നാണ് മുന് മുഖ്യമന്ത്രി പറഞ്ഞത്. മണിക്കൂറുകളോളമാണ് ആറംഗ സംഘത്തിന്റെ ക്രൂരപീഡനത്തിന് 22കാരിയായ എം.ബി.എ വിദ്യാര്ത്ഥിനി ഇരയായത്. മൈസൂരുവിലെ ചാമുണ്ഡി ഹില്സിലാണ് കോളേജ് വിദ്യാര്ഥിനിയെ ആറ് പേര് ചേര്ന്ന് ബലാത്സംഗം ചെയ്തത്. സംഭവത്തിനുശേഷം മലയാളി വിദ്യാര്ഥികളെ കാണാതായിരിക്കുകയാണ്. ഇവര്ക്കായി പൊലിസ് അന്വേഷണം ശക്തമാക്കി. എന്നാല് കസ്റ്റഡിയിലുള്ളവരെക്കുറിച്ച് കൂടുതല് വിവരങ്ങള് പൊലിസ് പുറത്തുവിട്ടിട്ടില്ല. സുഹൃത്തിനൊപ്പം ബൈക്കില് ചാമുണ്ഡി ഹില്സ് കാണാനെത്തിയ വിദ്യാര്ഥിനിയെ ബൈക്ക് തടഞ്ഞ് നിര്ത്തിയ ശേഷം സുഹൃത്തിനെ അടിച്ചുവീഴ്ത്തി. ബലാത്സംഗം ചെയ്ത ശേഷം വലിച്ചിഴച്ച് കൊണ്ടുപോയി കുറ്റിക്കാട്ടില് ഉപേക്ഷിച്ചതായാണ് വിവരം. ബോധരഹിതയായ പെണ്കുട്ടിയെയും സുഹൃത്തിനെയും പ്രദേശവാസികള് രാവിലെ ആശുപത്രിയിലെത്തിക്കുകയായിരുന്നു.